En middelsstor, lang og slank, brunsvart trebukk med sterkt forkortede dekkvinger, litt fiolett metallglans. Antennene er noe kraftige og sagtakkede og rundt en tredjedel så lange som kroppen. Pronotum er avrundet firkantet med en opphøyd midtstripe, dekkvingene redusert til korte, rundede skjell som ikke dekker bakkroppen eller de røykfargede flygevingene. Beina er middels lange og tynne.